ভারতের অন্যতম সেরা মেকআপ আর্টিস্ট মিকি কনট্রাক্টরের সঙ্গে কাজ করেন রেখা। পরে মিকি বললেন, ‘ওই শুটে রেখা নিজেই মেকআপ করেছিলেন। মাথায় এক ঢাল চুল। একদম ঈশ্বরপ্রদত্ত। একটা পাগড়ি বানিয়ে শুট করেছিলাম। রেখাকে নিয়ে শুট করার সময় শুধু দূরে দাঁড়িয়ে থেকে দেখাও একটা শিক্ষা। নিজেই নিজের শুটগুলো স্টাইল করে। এমনকি ব্যাকড্রপটা কেমন হবে, সেটাও ঠিক করে দেয়। একবার দেখি, বাসা থেকে ফেব্রিক নিয়ে এসে বলল, ওটা দিয়েই ব্যাকড্রপটা হবে। শুধু ছবি তোলা নয়, নিজে ছবি এডিট করেন। তাই আজ পর্যন্ত কোনো দিন রেখার একটা খারাপ ছবি কোনো ম্যাগাজিনে কেউ দেখেনি। যদি কোনো ফোটোগ্রাফার অবাধ্য হন, তাহলে রেখা তাঁর সঙ্গে দ্বিতীয়বার শুট করেন না।’